Micsoda veszteség! - COYS
2011.01.11. 21:41 | Jamon Serrano | Szólj hozzá!
Phil Neville mégsem jön. Hálistennek hamar kudarcba fulladt ez az ügy. Mint kiderült, valóban felmerült egy kósza ötletként az átigazolása, Levy és az Everton elnöke, Bill Kenwright beszélgettek róla a múlt heti mérkőzés előtt, de arra jutottak, hogy Neville marad és ezt a dolgot nem is háborgatják többet. Erről a Guardian számolt be (rájuk többnyire lehet számítani), akik megemlítették még azt is, hogy Pienaarral megálapodott a Spurs. A dél-afrikai keveselte a neki ajánlott 52 ezer fontos heti fizetést, annyit szeretett volna kapni, mint Arteta (75 ezret), amit nem tudtak neki biztosítani, így a Spurs 70 ezres ajánlata nyert. Az viszont még mindig kérdéses, hogy szerződése lejárta után, vagyis nyáron ingyen, vagy most, némi pénzösszegért érkezik. Szerintem nem kellene elkapkodni.
https://hotspur.blog.hu/api/trackback/id/tr422577568